Ένωση Δήμων Κύπρου

Η Ένωση Δήμων Κύπρου αποτελεί μια οργάνωση των Δήμων της Κυπριακής Δημοκρατίας.

 Ιστορικό 
Το 1980 με πρωτοβουλία του Δημάρχου Λευκωσίας Λέλλου Δημητριάδη ξεκίνησαν οι προσπάθειες των 15 Δήμων της Κύπρου για ίδρυση της Ένωσης Δήμων Κύπρου. Η ιδρυτική γενική συνέλευση πραγματοποιήθηκε στις 26 Νοεμβρίου 1980 στο Δημοτικό Μέγαρο Λευκωσίας. Στην συνέλευση αυτή συμμετείχαν εκπρόσωποι των 15 αστικών και αγροτικών δήμων της Κύπρου αλλά και δύο μέλη των συμβουλίων βελτιώσεως Αγίου Δομετίου και Αραδίππου.

Αρχικά η Ένωση Δήμων Κύπρου είχε συσταθεί ως Ίδρυμα Ένωσης Δήμων Κύπρου, ώστε να έχει νομική υπόσταση. Το 1986 δημιουργήθηκαν 11 νέοι δήμοι με αποτέλεσμα η Ένωση Δήμων Κύπρου να εγγραφεί σαν σωματείο (νομικό πρόσωπο), αφού πλέον είχε τον αριθμό των μελών που προέβλεπε η νομοθεσία.

Τα επόμενα χρόνια κάθε νέος δήμος που δημιουργείτο εντασσόταν στην Ένωση Δήμων Κύπρου.

Από τον Ιούνιο του 2005 η Ένωση Δήμων Κύπρου έχει γραφείο στις Βρυξέλλες, ώστε να προωθεί την ενεργό συμμετοχή της Τοπικής Αυτοδιοίκησης της Κύπρου στα ευρωπαϊκά δρώμενα.

 Σκοποί 
Οι σκοποί της Ένωσης Δήμων Κύπρου είναι:

 Η λειτουργία της ως του Ανώτατου Οργάνου εκπροσώπησης των Δήμων της Κύπρου σε εθνικό και διεθνές επίπεδο, με σκοπό τη συντονισμένη προώθηση και προάσπιση των ενδιαφερόντων και επιδιώξεών τους.
 Η ενίσχυση της πολιτικής, διοικητικής και οικονομικής αυτοτέλειας και ανεξαρτησίας των Δήμων.
 Ο εντοπισμός των γενικών/κοινών προβλημάτων και δυνατοτήτων των Δήμων με σκοπό τη χάραξη πολιτικών και στρατηγικών, καθώς και η μέριμνα για την υλοποίησή τους.
 Η παρακολούθηση και προώθηση νομοθεσίας που ενδιαφέρει τους Δήμους.
 Η αποτελεσματική διασύνδεση με τους Δήμους, με σκοπό τη διευκόλυνση και ενίσχυση της συνεργασίας μαζί τους, την παροχή σ’αυτούς δυνατότητας επικοινωνίας και ανταλλαγής απόψεων και τεχνογνωσίας (μεταξύ τους) και τη διευκόλυνση της συνεργασίας μεταξύ των Δήμων της Κύπρου με Τοπικές Αρχές άλλων χωρών.
 Η μέριμνα για την παροχή των κατάλληλων υπηρεσιών υποστήριξης προς τους Δήμους (έρευνες, μελέτες, συμβουλές, επιμόρφωση κλπ).
 Η συνεργασία με τις συντεχνίες των εργαζομένων στους Δήμους και τους διάφορους κοινωνικούς και οικονομικούς εταίρους.
 Η προβολή και ανάδειξη του πολιτικού, κοινωνικού και οικονομικού / αναπτυξιακού ρόλου της Τοπικής Αυτοδιοίκησης και η ενθάρρυνση και διευκόλυνση της συμμετοχής των πολιτών στη διοίκηση των Τοπικών Υποθέσεων.
 Η μεγαλύτερη δυνατή συμμετοχή των Δημοτικών Αρχών στη διακυβέρνηση του Τόπου.

 Μέλη 
Μέλη της Ένωσης Δήμων Κύπρου είναι όλοι οι Δήμοι της Κυπριακής Δημοκρατίας. 

Μετά την τουρκική εισβολή του 1974 , η διοικητική έκταση εννέα δήμων της Κύπρου καταλήφθηκε από τον τουρκικό στρατό. Λόγω αυτού, οι δήμοι αυτοί δεν ασκούν πλέον τις συνηθισμένες δημοτικές εξουσίες και αρμοδιότητες. Ωστόσο, διατηρούν τη νομική τους υπόσταση και έχουν την έδρα τους στις περιοχές που ελέγχονται από την Κυπριακή Δημοκρατία. Οι δήμοι αυτοί αποτελούν μέλη της Ένωσης Δήμων Κύπρου.

Στον πιο κάτω πίνακα περιλαμβάνονται τα μέλη της Ένωσης Δήμων Κύπρου.
ΟνομασίαΕπαρχίαΗμερομηνία ένταξηςΔήμος Αγία Νάπας Επαρχία Αμμοχώστου1994-05-01Δήμος Αγίου Αθανασίου Επαρχία Λεμεσού 1986-06-01Δήμος Αγίου Δομετίου Επαρχία Λευκωσίας 1986-06-01Δήμος Αγλαντζιάς Επαρχία Λευκωσίας 1986-06-01Δήμος Αθηένου Επαρχία Λάρνακας 1980-11-26Δήμος Ακανθούς Επαρχία Αμμοχώστου1980-11-26 Δήμος Αμμοχώστου Επαρχία Αμμοχώστου1980-11-26Δήμος Αραδίππου Επαρχία Λάρνακας 1986-06-01Δήμος Γερίου Επαρχία Λευκωσίας 2012-01-01Δήμος Γερμασόγειας Επαρχία Λεμεσού1994-05-01Δήμος Γεροσκήπου Επαρχία Πάφου1994-05-01Δήμος Δερύνειας Επαρχία Αμμοχώστου 1994-01-06 Δήμος Δρομολαξιάς-Μενεού Επαρχία Λάρνακας 2012-01-01Δήμος Έγκωμης Επαρχία Λευκωσίας 1986-06-01Δήμος Ιδαλίου Επαρχία Λευκωσίας1997-01-01Δήμος Καραβά Επαρχία Κερύνειας 1980-11-26Δήμος Κάτω Πολεμιδιών Επαρχία Λεμεσού 1986-06-01 Δήμος Κερύνειας Επαρχία Κερύνειας1980-11-26Δήμος Κυθρέας Επαρχία Λευκωσίας1980-11-26Δήμος Λακατάμιας Επαρχία Λευκωσίας 1986-06-01Δήμος Λαπήθου Επαρχία Κερύνειας1980-11-26 Δήμος Λάρνακας Επαρχία Λάρνακας1980-11-26Δήμος Λατσιών Επαρχία Λευκωσίας 1986-06-01 Δήμος Λεμεσού Επαρχία Λεμεσού1980-11-26Δήμος Λευκονοίκου Επαρχία Αμμοχώστου1980-11-26 Δήμος Λευκωσίας Επαρχία Λευκωσίας1980-11-26Δήμος Λιβαδιών Επαρχία Λάρνακας 2012-01-01Δήμος Λύσης Επαρχία Αμμοχώστου1980-11-26Δήμος Μέσα Γειτονιάς Επαρχία Λεμεσού 1986-06-01Δήμος Μόρφου Επαρχία Λευκωσίας1980-11-26Δήμος Πάνω Λευκάρων Επαρχία Λάρνακας1980-11-26Δήμος Παραλιμνίου Επαρχία Αμμοχώστου 1986-06-01 Δήμος Πάφου Επαρχία Πάφου1980-11-26Δήμος Πέγειας Επαρχία Πάφου 1994-05-01Δήμος Πόλης Χρυσοχούς Επαρχία Πάφου1980-11-26Δήμος Στροβόλου Επαρχία Λευκωσίας 1986-06-01Δήμος Σωτήρας Επαρχία Αμμοχώστου 2012-01-01Δήμος Τσερίου Επαρχία Λευκωσίας 2012-01-01Δήμος Ύψωνα Επαρχία Λεμεσού 2012-01-01

 Πρόεδροι 
Πρόεδροι της Ένωσης Δήμων Κύπρου έχουν διατελέσει οι:
Λέλλος Δημητριάδης: 21 Ιανουαρίου 1981 – 31 Δεκεμβρίου 2001 (Δήμαρχος Λευκωσίας)
Μιχαλάκης Ζαμπέλας: 14 Φεβρουαρίου 2002 – 10 Μαΐου 2004 (Δήμαρχος Λευκωσίας)
Δημήτρης Κοντίδης: 10 Μαΐου 2004 – 31 Δεκεμβρίου 2006 (Δήμαρχος Λεμεσού)
Ανδρέας Χρίστου: 22 Φεβρουαρίου 2007 – 31 Δεκεμβρίου 2011 (Δήμαρχος Λεμεσού)
Αλέξης Γαλανός: 21 Φεβρουαρίου 2012 – 31 Δεκεμβρίου 2016 (Δήμαρχος Αμμοχώστου)
Ανδρέας Βύρας: 20 Φεβρουαρίου 2017 –  (Δήμαρχος Λάρνακας)

Παραπομπές

Πηγές


Κατηγορία:Οργανισμοί με έδρα την Κύπρο